Om 14 dage skal alle kunne modtage digital post fra det offentlige, men hele 200.000 nordjyder mangler stadig. Faktisk er Nordjylland den landsdel, hvor færrest har tilmeldt sig. Borgerservicecentrene i kommunerne har gjort en stor indsats for at få nordjyderne til at tilmelde sig digital post, men trods den store indsats døjer de med at få alle med. I Hjørring har kommunen gjort flere forsøg på at tiltrække borgernes opmærksomhed. - Vi har været på dyreskue, plejehjem og skoleklasser. Vi har også holdt kurser for 65 plus på bibliotekerne, siger Tina Bolet, der er projektleder ved Hjørring Kommune. Men det er ikke kun de ældre, der mangler at tilmelde sig. I Hjørring Kommune er størstedelen af dem, der mangler de unge mellem 15 og 24 årige. - De er lidt ligeglade, og de har svært ved at se, hvorfor det er nødvendigt at oprette sig, siger Tina Bolet. Hvis du stadig mangler at tilmelde dig digital post fra det offentlige, kan du tilmelde dig på borger.dk eller e-boks.dk

Referat:
I Nordjylland går det ikke så godt med at blive tilmeldt digital post, som vi alle snart skal kunne modtage. Vi er den landsdel, hvor færrest har tilmeldt sig.